追加接種用説明書（武田／モデルナ）
タガログ語

Mga tagubilin para sa bakuna sa coronavirus

Para sa bakunang
gawa ng Takeda/ Moderna(Enero 2022)(Para sa kadagdagang pagbabakuna (ika-3 dosis))Tungkol sa pagbabakuna laban sa coronavirus
Ang bakunang ito ay bahagi ng programa sa pagbabakuna para sa coronavirus (SARS-CoV-2) ng pambansa at lokal na
pamahalaan. Ang programa sa pagbabakuna ay isasagawa gamit ang pampublikong pondo. Libre ito sa mga nagnanais
magpabakuna. Gayundin, ang karagdagang pagbabakuna (ika-3 dosis) na ito ay para sa mga 18 taong gulang o mas matanda pa.
Mga epekto ng bakuna at paraan ng pagbibigay
Ang bakuna na ibibigay ngayong pagkakataon ay gawa ng Takeda / Moderna. Pinipigilan nito ang paglabas ng mga sintomas
ng coronavirus.
Naiulat na ang neutralizing antibody titer pagkatapos ng 28 araw mula sa karagdagang pagbabakuna na ito ay mas mataas
kaysa sa neutralizing antibody titer pagkatapos ng 28 araw mula sa ika-2 pagbabakuna.
Pangalan ng produktoSpikevaxTM Intramuscular Injection
Bisa at epekto
Pagpigil sa nakakahawang sakit na sanhi ng SARS-CoV-2
Dami ng beses at pagitan 1 beses (pagkatapos lumipas ang tiyak na agwat ng panahon mula nang makumpleto ang ika-2
ng pagbabakunapagbabakuna) *Iniksyon sa kalamnan
Target ng pagbabakuna
18 taong gulang o mas matanda pa (ang pagiging epektibo at kaligtasan ng karagdagang
pagbabakuna para sa mga wala pang 18 taong gulang ay hindi pa malinaw.)
Dosage ng bakuna
1 beses na 0.25 mL bawat 1 beses
 Ang agwat ng panahon ng karagdagang pagbabakuna batay sa Immunization Act ay naiiba depende sa taong tatanggap nito(kasalukuyang 6-8 buwan). Mangyaring kumpirmahin ang paunawa mula sa iyong lokal na pamahalaan.
 Ang pagbabakuna na ito ay maaaring ibigay, hindi alintana kung anong uri ng bakuna ang ginamit sa ika-1 at ika-2
pagbabakuna.
 Kahit na nakatanggap ng karagdagang pagbabakuna, hindi ibig sabihin na ganap na maiiwasan ang impeksyon. Hindi
alintana ang pagbabakuna, kailangan patuloy na isagawa ang mga hakbang sa pag-iwas sa impeksyon.
Sino ang mga hindi dapat tumanggap ng bakuna
Ang bakunang ito ay hindi maaaring ibigay sa mga taong may malalalang karamdaman. Ipagbigay alam sa doktor sa oras ng
konsultasyon sa pagbabakuna alinman sa ibaba.
 Mga taong kinakitaan ng lagnat (*1)
 Mga taong may malubha at matinding karamdaman Mga taong nakaranas ng matinding hypersensitivity (*2) sa alinmang sangkap ng bakunang ito
 Maliban sa mga nakasaad sa itaas, ang mga taong may mga kundisyon na hindi angkop para tumanggap sila ng bakuna(*1) Ang kinakitaan ng lagnat ay karaniwang may temperaturang 37.5°C o higit pa. Gayunpaman, maaaring hindi ito sundinsa mga kaso kung saan itinuturing na may lagnat ang tao batay sa kanyang normal na temperatura ng katawan, kahit pa
ang temperatura ay mababa sa 37.5°C.
(*2) Anaphylaxis at maraming sintomas na nagpapahiwating ng anaphylaxis, kabilang ang pangbuong katawan na mga
sintomas ng balat at mucous membrane, pangangapos ng hininga, dyspnea, tachycardia, at hypotension.
Ang mga taong nakumpirma na may sintomas nito mula sa ika-1 o ika-2 pagbabakuna ay hindi maaaring makatanggap
ng karagdagang pagbabakuna gamit ang parehong bakuna.
Sino ang dapat mag-ingat sa pagkuha ng bakuna
Ang mga taong mayroon ng alinman sa mga sumusunod na kundisyon. Kung sa palagay mo ay nalalapat ito sa iyo, tiyakinmong ipaalam sa doktor sa araw ng konsultasyon bago ang pagbabakuna.
 Mga taong sumasailalim ng anticoagulant therapy, mga taong may thrombositopenia o coagulation disorders Mga taong dating na-diagnose na may immunodeficiency, o mga taong may malapit na kamag-anak na may congenital
immunodeficiency
 Mga taong may kronikong kundisyong medikal tulad ng sakit sa puso, bato, atay, blood disorder, o developmental disorder Mga taong nakatanggap na ng bakuna dati at nakaranas ng mga sintomas na nagmumungkahi ng isang allergy tulad ng
lagnat o pangbuong katawan na mga pantal sa loob ng 2 araw pagkatapos ng pagbabakuna
 Mga taong dating nakaranas ng kombulsyon
 Mga taong maaaring magkaroon ng allergy sa mga sangkap ng bakunang ito
Kung ikaw ay buntis o posibleng buntis, o nagpapasuso, tiyaking ipagbigay-alam sa doktor sa araw ng konsultasyon bago ang
pagbabakuna. Gayunpaman, kahit hindi mo nakumpirma sa iyong gynecologist, kung napagpasiyahan ng doktor sa paunang
pagsusuri na maaaring magpabakuna, maaaring magpabakuna.
Ang ineksiyong ito ay naglalaman ng additive na hindi pa nagamit sa bakuna dati. Kung ikaw ay mayroong hypersensitivity
o reaksyon ng allergy sa mga gamot dati, tiyaking ipagbigay-alam ito sa doktor sa araw ng konsultasyon bago ang pagbabakuna.
(Magpatuloy sa likod na bahagi)Ano ang gagawin pagkatapos makatanggap ng bakuna
 Pagkatapos mabakunahan, maghintay ng higit sa 15 minuto (higit sa 30 minuto para sa mga dati nang nagkaroon ng
malubhang sintomas gaya ng allergy kabilang ang anaphylaxis, o sa mga sumama ang pakiramdam o nahimatay, atbp.) sa
pasilidad kung saan, nabakunahan. Kung sumama ang iyong pakiramdam, mangyaring kontakin kaagad ang iyong doktor.
(Posibleng tumugon sa mga biglaang pagkakaroon ng mga masamang epekto.)
 Ang tinurukang bahagi ng braso ay dapat panatilihing malinis. Bagamat walang problema ang pagligo matapos
mabakunahan, mangyaring huwag kuskusing maige ang nasabing bahagi ng braso.
 Walang magiging problema sa pang-araw-araw na pamumuhay, subalit dapat ay iwasan ang mapuwersang pag- eehersisyo,
ang labis na pag-inom ng alak, atbp. sa araw na isasagawa ito.
Tungkol sa mga masasamang epekto Kasama sa mga pangunahing masamang epekto ay ang pagsakit ng tinurukang bahagi (*1), sakit ng ulo, sakit ng kasukasuan at kalamnan, pagkapagod, panginginig, at lagnat. Bihira lamang ang pagkakaroon ng mga malubhang masasamang
epekto na shock o anaphylaxis. Dahil ito ay bagong uri ng bakuna, may posibilidad na magdulot ito ng mga sintomas na
hindi pa malinaw sa ngayon. Kung may napansin kang anumang nakababahalang sintomas pagkatapos ng mabakunahan,
kumonsulta agad sa doktor na nagbakuna o sa doktor ng inyong pamilya.
(*1) Naiulat na mas marami ang nakakaramdam ng sakit sa kasunod na araw kaysa sa unang (ika-1 at ika-2) pagbabakuna, at pagkataposng pagbabakuna ay nagkaroon ng pananakit o pamamaga nang mga 1 linggo.

 Bagama’t ito ay napakabihira, naiulat ang mga kaso kung saan pinaghihinalaang myocarditis o pericarditis pagkatapos ang
unang pagbabakuna (*2). Kung nagkaraoon kayo ng sintomas tulad ng pananakit ng dibdib, palpitasyon, paghingal,pagmamanas, atbp. sa loob ng ilang araw matapos mabakunahan, mangyaring magpasuri sa institusyong medikal sa lalong
madaling panahon.
(*2) Mas madalas itong mangyari sa pangalawang pagbabakuna kaysa sa unang pagbabakuna, at mas nakikita sa mga nakababata, lalona sa mga lalaki.

 Kung ikukumpara ang karagdagang pagbabakuna sa ika-1 at ika-2 pagbabakuna, naiulat na mas marami ang pamamaga ng
mga lymph nodes (mga 20%). Kung malubha o matagal ang sintomas, mangyaring magpatingin sa institusyong medikal.
Tungkol sa Relief System for Injury to Health with Vaccination
Ang pagpapabakuna ay maaaring maging sanhi ng pinsala sa pangkalusugan (pagkakaroon ng sakit o kapansanan). Bagama'tito ay, bihira lamang, hindi maiaalis ang panganib, kung kaya’t itinatag ang relief system.
Kung maging sa kaso ng pinsala sa kalusugan bilang resulta ng bakuna sa coronavirus, mayroong relief (medikal na gastos,
benepisyo ng pensiyon para sa kapansanan, atbp.) sa ilalim ng Immunization Act. Mangyaring kumonsulta sa munisipalidad
kung saan ka nakatira tungkol sa pamamaraang kinakailangan para sa aplikasyon.
Tungkol sa impeksyon ng coronavirus
Kapag nagkaroon ng paglabas ng mga sintomas ng impeksyon sanhi ng SARS-CoV-2, makikita ang mga sintomas tulad ng
karaniwang sipon, lagnat at ubo. Bagama't maraming tao ang gumagaling na may banayad na sintomas (mild symptoms) lamang,sa mga may malubhang kaso, ang mga sintomas gaya ng pulmonya, hirap sa paghinga ay maaaring humantong sa kamatayan.
Mga katangian ng bakuna sa coronavirus na ibibigay sa pagkakataong ito (bakuna na ginawa ng Takeda / Moderna)
Ang gamot na ito ay isang messenger RNA (mRNA) na bakuna, at ito ay isang formulation kung saan ang mRNA, na siyang
blueprint para sa spike protein ng SARS-CoV-2 (protina na kinakailangan para makapasok ang virus sa human cell), ay
nakapaloob sa isang lipid membrane. Kapag inilagay ang mRNA sa human cell sa pamamagitan ng pagbabakuna ng gamot naito, magpo-produce ito ng viral spike proteins sa cell batay sa mRNA na ito, at inuudyok nito ang paggawa ng mga neutralizing
antibodies laban sa spike proteins, at pati na rin ng cellular immune responses, na ipinalalagay na makakapigil ng impeksyon na
sanhi ng SARS-CoV-2.
Ang gamot na ito ay naglalaman ng mga sumusunod na sangkap.
Aktibong Elasomeran (mRNA kung saan naka-encode ang buong-haba ng spike protein na nagbubuklod sasangkap
human cell membrane)
Additives
 SM-102: Heptadecan-9-yl 8 - ((2-hydroxyethyl) (6-oxo-6- (undecyloxy) hexyl) amino) octanoate
 Cholesterol DSPC: 1,2-distearoyl-sn-glycero-3-phosphocholine
 1,2-Dimyristoyl-rac-glycero-3-methoxypolyethylene glycol-2000 (PEG2000-DMG)
 Trometamol Trometamol hydrochloride Glacial acetic acid Sodium acetate hydrate Refined sucrose
Para sa karagdagang impormasyon ukol sa bakuna sa
coronavirus, mangyaring tingnan ang website ng
Ministry of Health, Labour and Welfare.

Ministry of Health, Labour and Welfare
Coronavirus bakuna

Kung hindi magawang makita ang website na ito, mangyaring kumonsulta sa iyong lokal na munisipalidad.

Hanapin